กรมอนามัย เผย สั่งอาหารอย่างไรให้ปลอดภัยโควิด-19 จากคนปรุงฯ-ผู้บริโภค
พญ.พรรณพิมล วิปุลากร อธิบดีกรมอนามัย เผยเคล็ดลับ สั่งอาหารอย่างไรให้ปลอดภัยจากโควิด-19 ยัน คนปรุงต้องสะอาดทุกขั้นตอน ขณะคนสั่ง ก่อนทานต้องอุ่นให้ร้อน เน้นล้างมือทุกขั้นตอน วันที่ 23 มี.ค. ที่ห้องประชุมกระทรวงสาธารณสุข ผู้สื่อข่าวรายงานว่า มีจัดการเสวนา เรื่อง การสั่งอาหารอย่างไรให้ปลอดภัยจากโควิด-19 ทั้งเจ้าของร้าน คนปรุง คนส่ง และผู้สั่ง โดย พญ.พรรณพิมล วิปุลากร อธิบดีกรมอนามัยทั้งนี้ พญ.พรรณพิมล กล่าวว่า ในสถานการณ์ปัจจุบันที่ประเทศไทยกำลังเผชิญกับการระบาดของโควิด-19 นั้น มีข้อควรระวังในประเด็นนี้ โดยต้องแบ่งเป็นกลุ่มๆ กลุ่มที่ 1 คือ กลุ่มคนทำอาหาร หรือที่บอกทำแบบเดลิเวอรี่ พวกทำร้านอาหาร เบื้องต้นอาหารต้องปรุงสุกดี ปรุงทีละหม้อเป็นการดีที่สุด ไม่แนะทำให้ทำอาหารแบบสุกๆ ดิบๆ ขณะที่พ่อครัวและแม่ครัวที่ประกอบอาหาร ต้องสวมใส่หมวก และชุดที่รักษาความสะอาด โดยหากผู้ทำอาหาร เป็นไข้ ไอ ไม่สบาย ก็ไม่ต้องให้มาปฏิบัติงานขณะเรื่องภาชนะที่ใส่อาหาร ต้องสะอาด สามารถใส่อาหารที่มีความร้อนได้ ถ้าอาหารชนิดมีน้ำ ก็ต้องมีฝาปิดมิดชิด และตัวอาหารเองจะต้องใส่ลงไปในภาชนะใส่อาหารได้ทั้งหมด ไม่ล้นออกมา และปิดได้สนิทกลุ่มที่ 2 ขณะที่คนส่งอาหาร นอกจากทำอาหารที่ใหม่ สด สะอาด ปรุงสุกแล้ว ปัจจุบันคนส่งอาหารมีบริการ 2 รูปแบบ คือ พนักงานที่เป็นของบริษัทหรือร้านทำอาหารเอง กับผู้บริการรับอาหารไปส่ง ทั้งนี้สำหรับสถานประกอบการที่มีผู้ส่งอาหาร ท่านต้องตรวจมีการทำประวัติและตรวจสุขภาพของพวกเขาด้วย อันนี้สำคัญมาก หากไม่สบาย ก็ต้องให้งดการทำงานทั้งหมด เหมือนกลุ่มคนทำปรุงอาหารขณะนี้ทราบว่าผู้ประกอบการส่งอาหาร มีการออกแบบให้ส่งครั้งละ 1 ต่อ 1 เพื่อให้อาหารส่งไปถึงมือผู้บริโภคในระยะเวลาที่กำหนด อาหารยังคงสดใหม่ และยังอุ่นอยู่นั่นเอง เพื่อทำให้คุณภาพอาหารถึงมือผู้บริโภคอย่างมีคุณภาพอธิบดีกรมอนามัย กล่าวต่อว่า ขณะที่มาถึงผู้บริโภค เมื่อรับอาหารที่ปรุงสำเร็จจากผู้ส่งอาหารแล้ว เบื้องต้นต้องล้างมือให้สะอาด แล้วถ่ายอาหารไปในภาชนะของตัวท่านเองที่สะอาด แล้วไปทำให้ร้อนอีกครั้งหนึ่ง แล้วต้องไปล้างมืออีกครั้ง จึงนำไปรับประทานทั้งนี้ เน้นย้ำกับกฎ 8 ข้อ ของกรมอนามัย ขณะเดียวกันต้องให้ความสำคัญกับระยะห่างด้วยระหว่างผู้ส่งอาหาร กับผู้บริโภคอีกด้วย เพื่อเป็นการป้องกันไวรัสโคโรนา หรือโควิด-19 ที่กำลังแพร่ระบาดอยู่ในขณะนี้ตอนนี้เราจะส่งทีมเจ้าหน้าที่ลงไปสุ่มตรวจอย่างเข้มข้น และจะลงไปให้คำแนะนำร้านอาหารที่มีความตั้งใจในการปรับตัวเอง มาขายอาหารแบบขายส่งแทนการมานั่งกินที่ร้านอาหาร ขณะที่26 มี.ค.นี้ สธ.จะเชิญผู้ประกอบการส่งอาหารทั้งหมด ที่ใครๆ ก็ทราบ เมื่อเห็นสีเสื้อที่ใช้ใส่ส่งทั่วไป มาร่วมกันรับทราบแนวทางปฏิบัติอย่างเคร่งครัดทั้งนี้ อธิบดีกรมอนามัย อยากเน้นย้ำอีกว่า อยากให้ผู้ปรุงอาหาร เวลาชิมอาหารขอให้ใช้ช้อนที่ใช้ชิมอาหารเป็นการเฉพาะชิม อย่าใช้ช้อนที่ทำอาหารชิมอาหารโดยตรงเด็ดขาด เพื่อเป็นการป้องกันการระบาดของไวรัสโคโรนา.
พญ.พรรณพิมล วิปุลากร อธิบดีกรมอนามัย เผยเคล็ดลับ สั่งอาหารอย่างไรให้ปลอดภัยจากโควิด-19 ยัน คนปรุงต้องสะอาดทุกขั้นตอน ขณะคนสั่ง ก่อนทานต้องอุ่นให้ร้อน เน้นล้างมือทุกขั้นตอน 
โควิด-19,ไวรัสโคโรนา,ไวรัสโคโรน่า,COVID-19,กรมอนามัย,พรรณพิมล วิปุลากร,คนส่งอาหาร,ข่าวทั่วไป